(3)

Priloga Vc (del CAMO) se spremeni: (a) kazalo se spremeni: (i) za naslovom CAMO.A.200 se vstavi naslednji naslov: „CAMO.A.200A Sistem upravljanja informacijske varnosti“; (ii) za naslovom CAMO.B.135 se vstavi naslednji naslov: „CAMO.B.135A Takojšen odziv na informacijskovarnostni incident ali ranljivost, ki vpliva na varnost v letalstvu“; (iii) naslov točke CAMO.B.205 se nadomesti z naslednjim: „CAMO.B.205 Dodelitev nalog“; (iv) za naslovom CAMO.B.330 se vstavi naslednji naslov: „CAMO.B.330A Spremembe sistema upravljanja informacijske varnosti“; (b) za točko CAMO.A.200 se vstavi naslednja točka CAMO.A.200A: „CAMO.A.200A Sistem upravljanja informacijske varnosti Organizacija poleg sistema upravljanja iz točke CAMO.A.200 vzpostavi, izvaja in vzdržuje sistem upravljanja informacijske varnosti v skladu z Izvedbeno uredbo (EU) 2023/203, da se zagotovi primerno upravljanje tveganj za informacijsko varnost, ki lahko vplivajo na varnost v letalstvu.“; (c) v točki CAMO.B.125 se doda naslednja točka (c): „(c) Pristojni organ države članice Agenciji čim prej zagotovi informacije, pomembne za varnost, ki izhajajo iz poročil o informacijski varnosti, ki jih je prejel na podlagi točke IS.I.OR.230 Priloge II (del IS.I.OR) k Izvedbeni uredbi (EU) 2023/203.“; (d) za CAMO.B.135 se vstavi naslednja točka CAMO.B.135A: „CAMO.B.135A Takojšen odziv na informacijskovarnostni incident ali ranljivost, ki vpliva na varnost v letalstvu (a) Pristojni organ vzpostavi sistem za ustrezno zbiranje, analiziranje in razširjanje informacij v zvezi z informacijskovarnostnimi incidenti in ranljivostmi, ki lahko vplivajo na varnost v letalstvu, o katerih poročajo organizacije. To se izvede ob usklajevanju z vsemi drugimi ustreznimi organi, odgovornimi za informacijsko ali kibernetsko varnost v državi članici, da se okrepita usklajevanje in združljivost sistemov poročanja. (b) Agencija vzpostavi sistem za ustrezno analiziranje vseh ustreznih informacij, pomembnih za varnost in prejetih v skladu s točko CAMO.B.125(c), ter državam članicam in Komisiji nemudoma zagotovi vse informacije, vključno s priporočili ali popravnimi ukrepi, ki jih morajo sprejeti za pravočasen odziv na informacijskovarnostni incident ali ranljivost, ki lahko vpliva na varnost v letalstvu in je v zvezi s proizvodi, deli, nenameščeno opremo, osebami ali organizacijami, za katere se uporabljajo Uredba (EU) 2018/1139 ter njeni delegirani in izvedbeni akti. (c) Pristojni organ po prejemu informacij iz točk (a) in (b) sprejme ustrezne ukrepe za obravnavo morebitnega vpliva informacijskovarnostnega incidenta ali ranljivosti na varnost v letalstvu. (d) Ukrepi, sprejeti v skladu s točko (c), se takoj sporočijo vsem osebam ali organizacijam, ki jih upoštevajo v skladu z Uredbo (EU) 2018/1139 ter njenimi delegiranimi in izvedbenimi akti. Pristojni organ države članice o navedenih ukrepih obvesti tudi Agencijo, in, če se zahteva skupno ukrepanje, pristojne organe drugih zadevnih držav članic.“; (e) v točki CAMO.B.200 se doda naslednja točka (e): „(e) Sistem upravljanja, ki ga vzpostavi in vzdržuje pristojni organ, poleg zahtev iz točke (a) izpolnjuje tudi zahteve iz Priloge I (del IS.AR) k Izvedbeni uredbi (EU) 2023/203, da se zagotovi primerno upravljanje tveganj za informacijsko varnost, ki lahko vplivajo na varnost v letalstvu.“; (f) točka CAMO.B.205 se spremeni: (i) naslov se nadomesti z naslednjim: „CAMO.B.205 Dodelitev nalog“; (ii) doda se naslednja točka (c): „(c) Kar zadeva certificiranje in nadzor skladnosti organizacije s točko CAMO.A.200A, lahko pristojni organ dodeli naloge kvalificiranim subjektom v skladu s točko (a) ali kateremu koli ustreznemu organu, odgovornemu za informacijsko ali kibernetsko varnost v državi članici. Pri dodelitvi nalog pristojni organ zagotovi, da: (1) kvalificirani subjekt ali ustrezni organ usklajuje in upošteva vse vidike v zvezi z varnostjo v letalstvu; (2) se rezultati dejavnosti certificiranja in nadzora, ki jih izvede kvalificirani subjekt ali ustrezni organ, vključijo v splošno dokumentacijo organizacije v zvezi s certificiranjem in nadzorom; (3) njegov sistem upravljanja informacijske varnosti, vzpostavljen v skladu s točko CAMO.B.200(e), zajema vse naloge certificiranja in stalnega nadzora, ki se izvajajo v njegovem imenu.“; (g) v točki CAMO.B.300 se doda naslednja točka (g): „(g) Kar zadeva certificiranje in nadzor skladnosti organizacije s točko CAMO.A.200A, pristojni organ poleg upoštevanja točk od (a) do (f) pregleda tudi vse odobritve, izdane v skladu s točko IS.I.OR.200(e) te uredbe ali točko IS.D.OR.200(e) Delegirane uredbe (EU) 2022/1645, potem ko se izvede veljavni cikel presoje nadzora in kadar se izvedejo spremembe na področju dela organizacije.“; (h) za točko CAMO.B.330 se vstavi naslednja točka CAMO.B.330A: „CAMO.B.330A Spremembe sistema upravljanja informacijske varnosti (a) Za spremembe, ki se upravljajo in sporočijo pristojnemu organu v skladu s postopkom iz točke IS.I.OR.255(a) Priloge II (del IS.I.OR) k Izvedbeni uredbi (EU) 2023/203, pristojni organ vključi pregled takih sprememb v svoj stalni nadzor v skladu z načeli iz točke CAMO.B.300. V primeru ugotovljene neskladnosti pristojni organ o tem obvesti organizacijo, zahteva nadaljnje spremembe in ukrepa v skladu s točko CAMO.B.350. (b) Za druge spremembe, za katere je treba vložiti vlogo za odobritev v skladu s točko IS.I.OR.255(b) Priloge II (del IS.I.OR) k Izvedbeni uredbi (EU) 2023/203: (1) pristojni organ ob prejemu vloge za spremembo pred izdajo odobritve preveri skladnost organizacije z veljavnimi zahtevami; (2) pristojni organ določi pogoje, pod katerimi lahko organizacija deluje med izvajanjem spremembe; (3) če se pristojni organ prepriča, da organizacija izpolnjuje veljavne zahteve, odobri spremembo.“.